સૌથી પહેલા તો હાથની વાત કરીએ, હાથની આંગળીઓમાં દેખાય એ રીતે આંગળીઓ પાછળ નાનુ ટેટૂ કરાવી શકો છો જે દેખાવમાં ખૂબ જ સરસ લાગશે. ટેટૂ તમારા હાથને એક ડીફરન્ટ લુક આપશે. અને એમાં પણ ખાસ કરીને તમે વેસ્ટર્ન કપડા પહેરશો એમાં આ પ્રકારનું ટેટૂ સારો લુક આપશે. પગની આંગળીઓ પર પણ ટેટૂ કરાવવાનો ક્રેઝ ચાલી રહ્યો છે. જો કે બૌ ઓછા લોકો આ પ્રકારનું ટેટૂ કરાવતા હોય છે. પગના અંગૂઠાની પાછળ નાનુ એવુ ટેટૂ કરાવતા હોય છે. જો તમે કાન પાછળ ટેટૂ કરાવશો તો બૌ જ યુનિક લાગશે. કાન પાછળનું ટેટૂ કોઇ પણ લુકમાં સારુ લાગે છે. તમે સાડી પહેરી હોય કે વન પીસ પહેર્યુ હોય દરેકમાં સારુ લાગશે. પરંતુ તમે કાન પાછળ જે ટેટૂ કરાવો છો એની સાઇઝ થોડી નાની હોવી જોઇએ અને એ ટેટૂની પસંદગી પણ સારી હોવી જોઇએ જેથી કરીને દેખાવમાં પણ સારુ લાગે. કારણ કે જો તમે કાન પાછળ મોટુ ટેટૂ કરાવશો તો એ તમારા ટેટૂનો આખો લુક બગાડી નાખશે અને સારુ પણ નહી લાગે. તમે નેક પર ટેટૂ કરાવી શકો છો જે અત્યારે મોટા ભાગની યુવતીઓની પસંદ બની રહ્યુ છે. ગરદન પાછળ તો તમે મોટુ ટેટુ કરાવશો તો પણ સારુ લાગશે. તમે ચાહો તો સ્ટાઇલિશ રીતે તમારુ અથવા તમારા પાર્ટનરનું નામ પણ લખાવી શકો છો. અત્યારે સૌથી વધુ જે ટેટૂનો ક્રેઝ છે એવુ એન્કલ ટેટૂ દેખાવમાં ખૂબ જ મસ્ત લાગે છે. એન્કલ ટેટૂથી તમારા પગ ખૂબ સુંદર લાગશે. તમારા પગની સ્કિન વ્હાઇટ હોય તો તો પછી એન્કલ ટેટૂ બેસ્ટ લાગશે. જો તમને ટેટૂ કરાવવાનો શોખ હોય અને કરાવવુ જ હોય તો એન્કલ ટેટૂ પર પહેલી પસંદ ઉતારવી જોઇએ. આ સાથે યુવતીઓ નાભિ અને શોલ્ડર પર પણ ટેટૂ કરાવતી હોય છે. બટરફ્લાય, સ્ટાર્સ, બર્ડ્સની યુવતીઓ પહેલી પસંદગી કરતી હોય છે. પણ જો તમારે કાંઇક યુનિક કરાવવુ હોય તો કંઇક નવી ડીઝાઇન અથવા જેનો કંઇક અર્થ હોય એવુ ટેટૂ કરાવવાનો આગ્રહ રાખો.